ETA:n sekakomitean päätös N:o 35/95, tehty 19 päivänä toukokuuta 1995, ETA-sopimuksen pöytäkirjan 31 (yhteistyöstä muilla kuin neljän vapauden alaan kuuluvilla erityisalueilla) muuttamisesta



Virallinen lehti nro L 205 , 31/08/1995 s. 0039 - 0044



ETA:N SEKAKOMITEAN PÄÄTÖS N:o 35/95, tehty 19 päivänä toukokuuta 1995, ETA-sopimuksen pöytäkirjan 31 (yhteistyöstä muilla kuin neljän vapauden alaan kuuluvilla erityisalueilla) muuttamisesta ETA:N SEKAKOMITEA, joka ottaa huomioon Euroopan talousalueesta tehdyn sopimuksen, sellaisena kuin se on tarkistettuna mainitun sopimuksen tarkistamisesta tehdyllä pöytäkirjalla, jäljempänä `sopimus`, ja erityisesti sen 86 ja 98 artiklan, sekä katsoo, että sopimuksen pöytäkirja 31 on muutettu ETA:n sekakomitean päätöksellä N:o 11/94 (1), näyttää aiheelliselta ulottaa sopimuksen sopimuspuolten välinen yhteistyö koskemaan yhteisön kolmatta ohjelmaa vammaisten hyväksi (Helios II 1993-1996) [neuvoston päätös 93/136/ETY (2) ja neuvoston päätös 94/782/EY (3)], ja sopimuksen pöytäkirjassa 31 oleva 5 artikla olisi sen vuoksi muutettava tällaisen voimassaoloajan pidentämisen mahdollistamiseksi, ON PÄÄTTÄNYT SEURAAVAA: 1 artikla Muutetaan sopimuksen pöytäkirjassa 31 oleva 5 artikla tämän päätöksen 2 ja 3 artiklan mukaisesti. 2 artikla Korvataan 4 ja 5 kohta seuraavasti: "4. EFTA-valtiot osallistuvat vuonna 1995 yhteisön toimiin vammaisten hyväksi tämän pöytäkirjan liitteessä 1 olevan työohjelman mukaisesti. EFTA-valtiot osallistuvat rahoitukseen tänä aikana mainitun työohjelman "Budjettinäkökohtia"-jakson mukaisesti. 5. EFTA-valtiot osallistuvat 8 kohdassa tarkoitettuihin yhteisön ohjelmiin ja toimiin 1 päivästä tammikuuta 1996. 6. Mainitusta päivämäärästä lukien EFTA-valtiot osallistuvat 8 kohdassa tarkoitettujen ohjelmien ja toimien rahoitukseen sopimuksen 82 artiklan 1 kohdan a alakohdan mukaisesti. 7. EFTA-valtiot osallistuvat 8 kohdassa tarkoitettuja ohjelmia ja -toimia koskevan yhteistyön alusta alkaen täysimääräisesti sellaisten yhteisön komiteoiden työhön, jotka avustavat komissiota näiden ohjelmien ja toimien toteuttamisessa ja kehittämisessä. 8. Sopimuspuolet pyrkivät erityisesti vahvistamaan yhteistyötä seuraavista säädöksistä mahdollisesti johtuvan yhteisön toiminnan alalla: - 393 D 0136: Neuvoston päätös 93/136/ETY, tehty 25 päivänä helmikuuta 1993, yhteisön kolmannesta ohjelmasta vammaisten hyväksi (Helios II 1993-1996) (EYVL N:o L 56, 9.3.1993, s. 30). - 394 D 0782: Neuvoston päätös 94/782/EY, tehty 6 päivänä joulukuuta 1994, Handynet-järjestelmän jatkamisesta tähän mennessä ensimmäistä moduulia "tekniset apuvälineet" koskevien toimintojen osalta (EYVL N:o L 316, 9.12.1994, s. 42)." 3 artikla Tällöin entinen 4 ja 5 kohta siirtyy vastaavasti 9 ja 10 kohdaksi. 4 artikla Lisätään liite pöytäkirjaan 31 tämän päätöksen liitteessä esitetyn mukaisesti. 5 artikla Tämä päätös tulee voimaan 1 päivänä kesäkuuta 1995, jos sopimuksen 103 artiklan 1 kohdan mukaan vaadittavat ilmoitukset on tehty ETA:n sekakomitealle. 6 artikla Tämä päätös julkaistaan Euroopan yhteisöjen virallisen lehden ETA-osastossa ja ETA-täydennysosassa. Tehty Brysselissä 19 päivänä toukokuuta 1995. ETA:n sekakomitean puolesta Pablo BENAVIDES Puheenjohtaja (1) EYVL N:o L 253, 29.9.1994, s. 34 (2) EYVL N:o L 56, 9.3.1993, s. 30 (3) EYVL N:o L 316, 9.12.1994, s. 42 LIITE "Pöytäkirjan 31 lisäys 1 HELIOS II - TYÖOHJELMA 1995 1. NEUVOA-ANTAVAT ELIMET (1) Täysimääräinen osallistuminen samoin ehdoin kuin EY:n jäsenvaltiot, paitsi mahdollisten äänestysmenettelyjen osalta ja niiden asioiden osalta, joita käsitellään tämän työohjelman"Budjettinäkökohtia"-jaksossa. 1.1 NEUVOA-ANTAVA KOMITEA - kolme kokousta - kaksi hallituksen edustajaa kustakin EFTA-valtiosta. 1.2 EUROOPAN VAMMAISFOORUMI - kolme kokousta - 12 olemassa olevaa EFTA-valtiota vammaisten ja vammaisjärjestöjen etuja ajavaa valtioista riippumatonta eurooppalaista kansalaisjärjestöä, - kaksi olemassa olevaa EFTA-valtioissa toimivaa työmarkkinaosapuolten edustajaa, - yksi kunkin EFTA-valtion nimeämä kansallisen, valtiosta riippumattoman kansalaisjärjestön tai kansallisen vammaisneuvoston edustaja. 1.3 YHTEYSRYHMÄ - kolme kokousta - yksi hallituksen edustaja kustakin EFTA-valtiosta, - yksi kunkin EFTA-valtion riippumattoman kansalaisjärjestön tai foorumiin kuuluvien vammaisten kansalaisjärjestön edustaja. 2. TYÖRYHMIÄ (2) Täysimääräinen osallistuminen samoin ehdoin kuin EY:n jäsenvaltiot, paitsi mahdollisten äänestysmenettelyjen osalta ja niiden asioiden osalta, joita käsitellään tämän työohjelman "Budjettinäkökohtia"-jaksossa. 2.1 TEKNINEN HANDYNET-KOORDINOINTIRYHMÄ - kolme kokousta - yksi edustaja kustakin kansallisesta yhteensovittamiskeskuksesta. 2.2 THESAURUS-TIEDOSTOA TUTKIVA HANDYNET-RYHMÄ - kolme kokousta - yksi edustaja kustakin EFTA-valtiosta. 2.3 KOULUTUSALAN HELIOS-TYÖRYHMÄ - kolme kokousta - kaksi hallituksen edustajaa kustakin EFTA-valtiosta. 2.4 TYÖLLISYYSALAN HELIOS-TYÖRYHMÄ - kolme kokousta - yksi hallituksen edustaja kustakin EFTA-valtiosta. 2.5 ITSENÄISEN ELÄMISEN HELIOS-TYÖRYHMÄT - Urheilu - kaksi kokousta kaksi vammaisten urheilua käsittelevän kansalaiskomitean edustajaa kustakin EFTA-valtiosta. - Liikkuvuus ja liikenne - kaksi kokousta kaksi hallituksen edustajaa kustakin EFTA-valtiosta. - Matkailu - kaksi kokousta kolme valtiosta riippumattoman kansalaisjärjestön/matkailujärjestön edustajaa kustakin EFTA-valtiosta. (1) Neuvoston päätös 93/136/ETY, tehty 25 päivänä helmikuuta 1993, yhteisön kolmannesta toimintaohjelmasta vammaisten hyväksi (EYVL N:o L 56, 9.3.1993, s. 30) (2) Neuvoston päätös 94/782/EY, tehty 6 päivänä joulukuuta 1994, Handynet-järjestelmän jatkamisesta tähän mennessä aloitettujen ensimmäistä moduulia "tekniset apuvälineet" koskevien toimintojen osalta (EYVL N:o L 316, 9.12.1994, s. 42) 3. VAIHTOTOIMINTA (1) 3.1 Komissio antaa kullekin EFTA-valtiolle tietoja painopisteaiheista, niihin liittyvistä tehtävistä ja tuloksista. 3.2 EFTA-valtioita kehotetaan nimeämään osallistujat seminaareihin/konferensseihin, jotka pidetään "toimintojen" edustajille heidän vuoden kuluessa tekemäänsä työhön perustuvien johtopäätösten tekemiseksi. 3.3 "Toimintoihin" osallistumisen suunnittelu ja valmistelu EFTA-valtioissa ohjelmassa 1 päivästä tammikuuta 1996 alkaen, mukaan lukien: a. EFTA-valtioiden hallitusten suorittama "toimintojen" nimeäminen 30 päivään syyskuuta 1995 mennessä - neljä alaa: toiminnallinen kuntouttaminen, integroiminen koulutuksen alalla, taloudellinen integroiminen, sosiaalinen integroiminen / itsenäinen eläminen. ("Toimintojen" määrästä sovitaan erikseen.) b. Kunkin alan "toimintoja" koskevan alustavan kokouksen (symposium) ja tiettyihin aiheisiin osallistumista koskevat päätökset. 4. HANDYNET (1) Täysimääräinen osallistuminen samoin edellytyksin kuin EY:n jäsenvaltiot. Tarkoituksena on, että tietokannassa on kaikkiin EFTA-valtioihin liittyvät täydelliset tiedot 1 päivään tammikuuta 1996 mennessä. - Kansalliset yhteensovittamiskeskukset keräävät tietoja ja välittävät ne Helios-asiantuntijaryhmälle. - Helios-asiantuntijaryhmä muuttaa tiedot CD-ROM-muotoon ja päivittää CD-ROMit (kolmesti vuodessa), mikä palvelu on ilmaista yhteensovittamiskeskuksille ja keräyskeskuksille. - Tiedotus- ja neuvontakeskukset järjestävät vammaisten pääsyn CD-ROM-muodossa oleviin tietoihin verkkojen yms. välityksellä. 5. YHTEISTYÖ VALTIOSTA RIIPPUMATTOMIEN KANSALAISJÄRJESTÖJEN KANSSA (1) 5.1 Komissio antaa kullekin EFTA-valtiolle tietoja sellaisten valtiosta riippumattomien kansalaisjärjestöjen järjestämien tapahtumien aiheista ja ajankohdista, jotka saavat tukea (enintään 50 % tiettyyn enimmäismäärään saakka) Helios II -ohjelmalta (kunkin 12 valtiosta riippumattoman eurooppalaisen kansalaisjärjestön foorumissa ehdottamat Europrogrammet). 5.2 EFTA-valtioiden ja valtiosta riippumattomien kansalaisjärjestöjen edustajia kutsutaan osallistumaan tapahtumiin, joita ei rajoiteta tiettyyn tai useampaan järjestöön. 5.3 Eurooppalaiset valtiosta riippumattomat kansalaisjärjestöt harkitsevat vuoden 1996 Europrogrammeihin sisällytettäviä, EFTA-valtioissa järjestettäviä ja pidettäviä tilaisuuksia koskevia pyyntöjä ja antavat lausuntonsa komissiolle lopullista päätöksentekoa varten. (Europrogramme-tapahtumat saavat kokonaiskustannustukea enintään 50 % tiettyyn enimmäismäärään asti.) 6. YLEINEN TIETOISUUS 6.1 Komissio jakaa pyynnöstä tiedotetta nimeltä Helioscope (Helios Review), Helios Flash ja muita asiakirjoja EFTA-valtioissa oleville järjestöille ja yksityishenkilöille. 6.2 Vuotuinen vammaisten päivä (3.12.) - EFTA-valtioiden järjestöjä ja yksityishenkilöitä kehotetaan osallistumaan Euroopan tasolla järjestettäviin tapahtumiin. 6.3 Helios-kilpailu ja -palkinnot - osallistuminen vuosittaiseen konferenssiin. 6.4 Tiedotuspisteitä (konferensseja, messuja jne.) EFTA-valtioiden tapahtumapaikkoja harkitaan lisättäväksi vuotuiseen ohjelmaan. 6.5 Kansallinen Helios-tiedotuspäivä. (1) Neuvoston päätös 93/136/ETY, tehty 25 päivänä helmikuuta 1993, yhteisön kolmannesta ohjelmasta vammaisten hyväksi (EYVL N:o L 56, 9.3.1993, s. 30) 1996 1 & 2. NEUVOA-ANTAVIA ELIMIÄ ja TYÖRYHMIÄ Osallistuminen kuten vuonna 1995, mutta komissio maksaa osallistujien kulut seuraavin perustein: - hallituksen edustajat: matkakulut - muut: matkakulut, päivärahat ja määräraha satunnaiskulujen kattamiseksi. Kun osallistujan vammaisuuden takia mukana seuraa toinen henkilö, tämän henkilön kulut korvataan samoin perustein kuin osallistujan kulut. 3. VAIHTOTOIMINTA Täysimääräinen osallistuminen samoin edellytyksin kuin EY:n jäsenvaltiot, mukaan lukien nimettyjen "toimintojen" edustajien osallistuminen - opintokäynteihin, koulutustilaisuuksiin jne., joita järjestetään tiettyjen aiheiden tiimoilta: komissio korvaa kaikki kulut kullekin "toiminnolle" määrättyyn enimmäismäärään asti, ja - vuoden lopussa pidettäviin seminaareihin/konferensseihin. Komissio korvaa kaikki kulut. 4. HANDYNET Kuten vuonna 1995. 5. YHTEISTYÖ VALTIOSTA RIIPPUMATTOMIEN KANSALAISJÄRJESTÖJEN KANSSA Täysimääräinen osallistuminen samoin edellytyksin kuin EY:n jäsenvaltiot, mukaan lukien: 5.1 Valtiosta riippumattomat kansalaisjärjestöt ja kansalliset vammaisneuvostot, jotka ovat foorumin jäseniä: - kansallisen konferenssin järjestämiseksi eurooppalaisessa laajuudessa jostain Helios II:n painopisteaiheesta - komissio korvaa kuluista 50 % tiettyyn enimmäismäärään asti; - kansalliseen tiedotuspäivään osallistumiseksi - komissio korvaa kuluista 100 % tiettyyn enimmäismäärään asti. 5.2 Eurooppalaisten valtiosta riippumattomien kansalaisjärjestöjen Europrogrammeihin sisällytettävät EFTA-valtioissa järjestettävät ja pidettävät tapahtumat. 6. YLEINEN TIETOISUUS 6.1 Kuten vuonna 1995. 6.2 Helios-kilpailu ja -palkinnot: - kukin EFTA-valtio nimeää yhden tuomariston jäsenen; - EFTA-valtioiden järjestöjen hankkeet voivat saada palkintoja; - täysimääräinen osallistuminen vuotuiseen konferenssiin, jonka kustannukset korvataan samoin perustein kuin EY:n jäsenvaltioiden osalta. HELIOS II - TYÖOHJELMA BUDJETTINÄKÖKOHTIA 1995 Ei suoraa vaikutusta EY:n budjettiin. EFTA-valtiot maksavat - kaikki omaan osallistumiseensa liittyvät kulut, - kaikki Helios-asiantuntijaryhmän välttämättömiin palveluihin liittyvät kulut, kuten edustajien palkat, matka- ja laitekustannukset, jotka aiheutuvat ohjelman laajentamisesta EFTA-valtioihin, - kaikki ylimääräiseen henkilökuntaan, joka on nimetty erityisesti avustamaan EFTA-valtioiden osallistumisessa, liittyvät kulut. Ylimääräisen henkilökunnan palkkaamista koskevat ehdotukset: - kaksi asiantuntijaa nimetään Helios-asiantuntijaryhmään Brysseliin avustamaan Handynetiin liittyvissä toiminnoissa; yksi sihteeri nimetään heidän tuekseen. Huom. EFTA-valtioiden budjettiasiantuntijoiden valmistelut tilivuotta 1996 varten tapahtuvat vuoden 1995 ensimmäisen puoliskon aikana sopimuksen pöytäkirjassa 32 määrätyn menettelyn mukaisesti. Nämä neuvottelut johtavat lopullisiin päätöksiin EFTA-valtioiden osallistumisesta EY:n yleisen talousarvion rahoitukseen, ja niissä käsitellään myös ylimääräisen henkilökunnan palkkaamista koskevaa kysymystä. 1996 Täysimääräinen osallistuminen EY:n budjettiin (sopimuksen 82 artiklan 1 kohdan a alakohdan mukaisesti)."